**  **

**Izmjena natječajne dokumentacije**

**Poziva na dostavu projektnih prijava Jačanje socijalnog dijaloga-faza II**

**Broj poziva: HR.5.1.03.**

U Pozivu na dostavu projektnih prijedloga *„Jačanje socijalnog dijaloga – faza II“*, u okviru Operativnog programa Razvoj ljudskih potencijala 2007.- 2013., Prioriteta 5. Jačanje uloge civilnog društva za bolje upravljanje, Mjere 5.1. Promicanje socijalnog dijaloga objavljenom 12. prosinca 2014. godine na stranicama http://www.strukturnifondovi.hr, izmjene se odnose na sljedeće točke:

**a) UPUTE ZA PRIJAVITELJE**

**4.1 Kriteriji prihvatljivosti prijavitelja**

**4.4.1. Prihvatljivi troškovi**

**4.4.3. Neprihvatljivi troškovi**

**6.2. Administrativna provjera**

**b) KRATKI SAŽETAK POZIVA**

**3. Prihvatljivi prijavitelji**

**c) IZJAVA PRIJAVITELJA O ISPUNJAVANJU I PRIHVAĆANJU UVJETA NATJEČAJA**

**d) IZJAVA PARTNERA O ISPUNJAVANJU I PRIHVAĆANJU UVJETA NATJEČAJA I IZJAVA O PARTNERSTVU**

**Navedene točke bit će izmijenjene na sljedeći način:**

**UPUTE ZA PRIJAVITELJE**

**Tekst točke:**

**4.1 Kriteriji prihvatljivosti prijavitelja**

Prijavitelj i svaki projektni partner, ako se radi o projektnom partnerstvu, mora ispunjavati sljedeće uvjete:

1. biti pravna osoba, odnosno biti

* sindikat,
* udruga sindikata više razine,
* udruga poslodavaca,
* udruga poslodavaca više razine,
* državna/javna institucija nadležna za područje socijalnog dijaloga i kolektivnog pregovaranja,
* jedinica regionalne i lokalne samouprave,

**koja u svojem temeljnom aktu ima definirano neprofitno djelovanje** i koja je na dan prijave registrirana za obavljanje djelatnosti u Republici Hrvatskoj;

(*prijavitelj i svaki projektni partner mora u prijavi priložiti kopiju akta o osnivanju ili drugog odgovarajućeg temeljnog akta iz kojega je razvidno djelovanje pravne osobe i druge odredbe ove točke*);

2. imati pravni, financijski i operativni kapacitet za provedbu projekta;

3. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave na natječaj;

4. nije u stečajnom postupku, postupku gašenja, postupku prisilne naplate ili u postupku likvidacije;

5. nije prekršio odredbe o namjenskom korištenju sredstava iz Europskog socijalnog fonda i drugih javnih sredstava.

(…)

**4.2. Kriteriji prihvatljivosti partnera**

(…)

Partner(i) mora(ju) ispunjavati sve uvjete prihvatljivosti iz točke 4.1., kao i prijavitelj.

(…)

Partneri na projektu mogu biti:

* državne/javne institucije nadležne za područje socijalnog dijaloga i kolektivnog pregovaranja;
* socijalni partneri na lokalnoj, regionalnoj ili sektorskoj razini;
* jedinice lokalne i regionalne samouprave;
* organizacije civilnog društva.

mijenja se i glasi:

**4.1 Kriteriji prihvatljivosti prijavitelja**

**4.1.1. Prihvatljivi prijavitelji**

* sindikat,
* udruga sindikata više razine,
* udruga poslodavaca,
* udruga poslodavaca više razine,
* jedinice regionalne i lokalne samouprave,
* državna/javna institucija nadležna za područje socijalnog dijaloga i kolektivnog pregovaranja.

**4.1.2. Uvjeti prihvatljivosti prijavitelja**

Prijavitelj mora ispunjavati sljedeće uvjete:

1. biti pravna osoba
2. **na dan prijave biti registrirana za obavljanje djelatnosti u Republici Hrvatskoj**
3. imati pravni, financijski i operativni kapacitet za provedbu projekta;
4. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave na natječaj;
5. nije u stečajnom postupku, postupku gašenja, postupku prisilne naplate ili u postupku likvidacije;
6. nije prekršio odredbe o namjenskom korištenju sredstava iz Europskog socijalnog fonda i drugih javnih sredstava.

(…)

**4.2. Kriteriji prihvatljivosti partnera**

(…)

Partner(i) mora(ju) ispunjavati sve uvjete prihvatljivosti iz točke **4.1.2.**, kao i prijavitelj.

(…)

Partneri na projektu mogu biti:

* sindikati,
* udruge sindikata više razine,
* udruge poslodavaca,
* udruge poslodavaca više razine,
* jedinice regionalne i lokalne samouprave,
* državna/javna institucija nadležna za područje socijalnog dijaloga i kolektivnog pregovaranja,
* socijalni partneri na lokalnoj, regionalnoj ili sektorskoj razini,
* **udruge.**

**Tekst točke:**

**4.4.1.** **Prihvatljivi troškovi**

U neizravne prihvatljive troškove ubrajaju se operativni troškovi koji nastaju u povezanosti s izravnim aktivnostima projekta i koji nisu u izravnoj vezi s ostvarenjem jednog ili više ciljeva projekta, kao što su troškovi za administraciju ili osoblje, troškovi upravljanja, zapošljavanja, knjigovodstva, čišćenja, telefona, vode ili električne energije. Neizravni troškovi procijenjeni su u iznosu koji predstavlja 20% izravnih prihvatljivih troškova projekta (više u odjeljku Neizravni troškovi) sukladno ugovorenom iznosu i neovisno o odobrenim izravnim prihvatljivim troškovima nakon izvještajnog razdoblja.

mijenja se i glasi:

U neizravne prihvatljive troškoveubrajaju seoperativni troškovi koji nastaju u povezanosti s izravnim aktivnostima projekta i koji nisu u izravnoj vezi s ostvarenjem jednog ili više ciljeva projekta, kao što su troškovi za administraciju ili osoblje, troškovi upravljanja, zapošljavanja, knjigovodstva, čišćenja, telefona, vode ili električne energije. Neizravni troškovi prihvatljivi su u iznosu do 20% **ugovorenih izravnih prihvatljivih troškova projekta**.

**Tekst točke:**

**4.4.3. Neprihvatljivi troškovi**

(...)

* neizravni troškovi koji premašuju vrijednost od 20% stvarno utrošenih ugovorenih izravnih troškova projekta;

mijenja se i glasi:

(…)

* neizravni troškovi koji premašuju vrijednost od 20% od **ugovorenih izravnih troškova projekta.**

**Tekst točke:**

* 1. **Administrativna provjera**

(…)

4. Kopija odluke o osnivanju, potvrde o registraciji, statuta ili drugog odgovarajućeg dokumenta/akta o osnivanju/registraciji za prijavitelja i svakog partnera;

mijenja se i glasi:

(…)

1. Kopija odluke o osnivanju, potvrde o registraciji, statuta ili drugog odgovarajućeg dokumenta/akta o osnivanju/registraciji za prijavitelja i svakog partnera **(sindikati, udruge sindikata više razine, udruge poslodavaca i udruge poslodavaca više razine dužne su dostaviti Rješenje o upisu u registar udruga/Izvadak iz registra udruga koji se vodi u Ministarstvu rada i mirovinskoga sustava, Uredu državne uprave u županiji, odnosno uredu Grada Zagreba nadležnom za poslove rada)**;

**KRATKI SAŽETAK POZIVA**

**Tekst točke:**

## Prihvatljivi prijavitelji

(…)

Partneri na projektu mogu biti:

* državne/javne institucije nadležne za područje socijalnog dijaloga i kolektivnog pregovaranja;
* socijalni partneri na lokalnoj, regionalnoj ili sektorskoj razini;
* jedinice lokalne i regionalne samouprave;
* organizacije civilnog društva.

mijenja se i glasi:

Partneri na projektu mogu biti:

* **sindikati;**
* **udruge sindikata više razine;**
* **udruge poslodavaca;**
* **udruge poslodavaca više razine;**
* **socijalni partneri na lokalnoj, regionalnoj ili sektorskoj razini;**
* jedinice regionalne i lokalne samouprave;
* državne/javne institucije nadležne za područje socijalnog dijaloga i kolektivnog pregovaranja;
* **udruge.**

**IZJAVA PRIJAVITELJA O ISPUNJAVANJU I PRIHVAĆANJU UVJETA NATJEČAJA**

**Tekst:**

1. **Izjava prijavitelja o ispunjavanju i prihvaćanju uvjeta natječaja**

(…)

1. prijavitelj je pravna osoba [xy - ustanova, zavod, agencija, JLS, udruga, zadruga…]/ koja u svojem temeljnom aktu ima definirano [xy - neprofitno djelovanje…] i koja je na dan prijave registrirana za obavljanje djelatnosti u Republici Hrvatskoj;

mijenja se i glasi:

(…)

1. prijavitelj je pravna osoba [xy - ustanova, zavod, agencija, JLS, udruga, zadruga…]/ koja je na dan prijave registrirana za obavljanje djelatnosti u Republici Hrvatskoj;

**IZJAVA PARTNERA O ISPUNJAVANJU I PRIHVAĆANJU UVJETA NATJEČAJA I IZJAVA O PARTNERSTVU**

**Tekst:**

1. **Izjava partnera o ispunjavanju i prihvaćanju uvjeta natječaja**

(...)

1. partner je pravna osoba [xy - ustanova, zavod, agencija, JLS, udruga, zadruga…] koja u svojem temeljnom aktu ima definirano [xy - neprofitno djelovanje…] i koja je na dan prijave registrirana za obavljanje djelatnosti u Republici Hrvatskoj i u Republici Hrvatskoj obavlja registriranu djelatnost sukladno uvjetima Uputa za partnere;

mijenja se i glasi:

(...)

1. partner je pravna osoba [xy - ustanova, zavod, agencija, JLS, udruga, zadruga…] koja je na dan prijave registrirana za obavljanje djelatnosti u Republici Hrvatskoj;